شەفەق نيوز/ وەچەودیەیلیگ و سەرچەوەیگ پزشکی لە پارێزگای هەولێر، ئمڕوو شەممە، خەوەردان لە زەخمداری سێ کەس لەوەر تریشقەیل گرموهڕ.
وەچەودیەیلە و سەرچەوەگە ئەرا ئاژانس شەفەق نیوز وتن: ئی کەسەیلە  کەفتنە وەر تریشقەی گرموهڕ لە ناحیەی تەق تەق لە مەوقەی وارانەگەی دۊیەشەو.
لەلای خوەییش، سەرچەوە پزشکیەیە وت: زەخمدارەیلە رەسیانە خەسەخانە، و ئیسە خاسن.
لەلای خوەییش، وەزارەت پێشمەرگە، ئمڕوو، لە بەیاننامەیگ وت: دۊیەشەو دووان لە هێزەیل پێشمەرگە لە مەوقەی ئەرک فەرمییان لە سنوور ناوچەی تەق تەق کەفتنە وەر تریشقە و زەخمدار بۊن.
بەیاننامەگە دیاری کرد ک دوو پێشمەرگەگە ئیسە ئارامن و هانە خەسەخانەی تەق تەق، و ئومید خاسەوبۊن نزیکیان خوازێد.
